సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఈ 7 పాటిస్తే .. మీ ఐటీ రిట‌ర్నులు సులువే
ఐటీ రిట‌ర్నులు జులై 31లోగా ఫైల్ చేయ‌క‌పోతే పెనాల్టీ కింద రూ. 1000- రూ.5000 క‌ట్టాల్సి ఉంటుంది. డిసెంబ‌రు 31 త‌ర్వాత ఈ ఏడాది రిట‌ర్నుల‌ను ఫైల్ చేసిన క్ర‌మంలో రూ.10 వేలు పెనాల్టీ.
Samayam Telugu | Updated:
Jul 9, 2018, 03:38PM IST
గ‌త కొన్నేళ్ల నుంచి ఆదాయ‌పు ప‌న్ను శాఖ ఈ-ఫైలింగ్ పోర్ట‌ల్‌ను తీసుకురావ‌డం, ఇన్‌క‌మ్ ట్యాక్స్ రిట‌ర్నుల‌కు ఎన్నో వెబ్‌సైట్లు రావ‌డం మూలంగా రిట‌ర్నులు ఫైల్ చేయ‌డం బాగా సులువైంది. అయితే ఎక్కువ శాతం మంది ఉద్యోగులు, వ్యాపారుల‌కు ఇది ఒక పట్టాన అర్థం కాని విష‌యంగా ఉంది. దాంతో జులై 31 తుది గ‌డువులోగా ఐటీ రిట‌ర్నులు ఫైలింగ్ చేయ‌డంలో కాస్త ఇబ్బంది ప‌డుతుంటారు.
అయితే ఈ సంవ‌త్స‌రం నుంచి ఐటీ రిట‌ర్నుల‌ను స‌కాలంలో ఫైల్ చేయ‌క‌పోతే దానికి త‌గిన మూల్యం చెల్లించాల్సి వ‌స్తుంది. తుది గ‌డువు జులై 31లోగా ఫైల్ చేయ‌క‌పోతే పెనాల్టీ కింద రూ. 1000- రూ.5000 క‌ట్టాల్సి ఉంటుంది. డిసెంబ‌రు 31 త‌ర్వాత ఈ ఏడాది రిట‌ర్నుల‌ను ఫైల్ చేసిన క్ర‌మంలో రూ.10 వేలు పెనాల్టీ.
అందుకే ఫైలింగ్ ప్ర‌క్రియ సులువుగా అర్థం అయ్యేందుకు ద‌శ‌ల‌వారీ విధానాన్ని మీ కోసం అందిస్తున్నాం. ఇంకెందుకు ఆల‌స్యం చ‌ద‌వండి మ‌రి...
1. ఐటీ రిట‌ర్నుల‌కు ముఖ్య‌మైన ఫారాలు
(¡)ఐటీఆర్ 1 (స‌హ‌జ్‌)
ప‌న్ను చెల్లింపుదారుల‌కు వేత‌నం లేదా ఫింఛ‌ను, ఒక ఇంటిపై వ‌చ్చే ఆదాయం, ఇత‌ర ఆదాయాలైన (లాట‌రీ, గుర్ర‌పు పందేల నుంచి వంటివి కాకుండా) చిన్న వ్యాపారం ద్వారా సొమ్ము ఆర్జ‌న‌, పార్ట్ టైమ్, ఫ్రీలాన్స‌ర్ రూపంలో డ‌బ్బు సంపాద‌న వంటివి ఉంటే ఐటీఆర్ 1 ఫారం వాడాలి.
(¡¡)ఐటీఆర్2
వ్య‌క్తులు లేదా హిందూ అవిభాజ్య కుటుంబాల వారు ఈ ఫారంను వాడాలి
వేత‌నం లేదా పింఛ‌ను
సొంత ఇంటిపై వ‌చ్చే ఆదాయం(అద్దె రూపంలో)
మూల‌ధ‌న ఆదాయం
ఇత‌ర ఆదాయాలు(లాట‌రీ, గుర్ర‌పు పందేల నుంచి వ‌చ్చిన ఆదాయాల‌ను క‌ల‌పాలి)
* మీ ఆదాయం రూ.50 ల‌క్ష‌ల‌కు మించి ఉంటే ఈ ఫారం వాడాలి.
2. పన్ను నిబంధ‌న‌ల్లో మార్పులు
2018-19 మ‌దింపు సంవత్స‌రానికి రిట‌ర్నులు ఫైల్ చేసే ముందు కొన్ని ప్రాథ‌మిక నిబంధ‌న‌లు మారాయ‌ని తెలుసుకోవాలి. ఇన్‌క‌మ్ ట్యాక్స్ ఫారంలో సైతం మార్పులొచ్చాయి.
ప్రావిజ‌న్లు సైతం మారాయి కావున మిన‌హాయింపుల‌ను క్లెయిం చేసుకోవ‌డంలో, ప‌న్ను లెక్కించ‌డంలో జాగ్ర‌త్త వ‌హించాలి.
ముఖ్యంగా ట్యాక్స్ శ్లాబు రేట్ల విష‌యంలో జాగ్ర‌త్త‌గా వ్య‌వ‌హ‌రించాలి
ఈ ఏడాది బడ్జెట్ సంద‌ర్భంగా రూ.2.5 నుంచి 5 ల‌క్ష‌ల లోపు ఆదాయం ఉన్న‌వారికి ప‌న్ను రేటును 10 శాతం నుంచి 5 శాతానికి త‌గ్గించారు.
రూ. 3.5 ల‌క్ష‌ల లోపు ప‌న్ను సంక్ర‌మిత ఆదాయం ఉంటే రూ.2500 ట్యాక్స్ రిబేట్ ఉంటుంది.
3. ట్యాక్స్ ఫారాల్లో మార్పులు
ఐటీఆర్-1
ఇంత‌కు ముందు ఐటీఆర్‌1లో ప‌న్ను సంక్ర‌మిత ఆదాయం ఎంతో రాస్తే స‌రిపోయేది. కొత్త ఐటీఆర్ ఫారం ప్ర‌కారం వేత‌నం, సొంత‌ ఇంటి నుంచి ఏ రూపంలో ఎంత అందుతోందో వివ‌రంగా రాయాలి.
ఆల‌స్యంగా ఫైల్ చేస్తే పెనాల్టీ క‌ట్టే దాని గురించి కొత్త‌గా కాల‌మ్ జ‌త చేశారు
ఐటీఆర్-2
అన్ కోటెడ్ షేర్ల‌కు సంబంధించి వ‌చ్చే ఆదాయం గురించి వెల్ల‌డించేందుకు కొత్త కాల‌మ్ ఉంది.
బ‌హుమ‌తి కింద మీకు ఏదైనా సొమ్ము అంది ఉంటే ఆ వివ‌రాల‌ను కూడా ఇవ్వాల్సి ఉంటుంది.
మీరు క్లెయిం చేసే టీడీఎస్ క్రెడిట్‌ను వేరే వాళ్ల ఖాతాలో జ‌మ‌య్యేలా పెట్టుకునేందుకు ఆప్ష‌న్ జ‌త చేశారు.
4. ముఖ్య‌మైన తేదీలు
31 జులై 2018
2018-19 మ‌దింపు ఏడాది(2017-18 ఆర్థిక సంవత్స‌రం)కి సంబంధించి ప‌న్ను రిట‌ర్నులు స‌మ‌ర్పించేందుకు తుది గ‌డువు. దీన్ని మిస్ అయితే రూ.1000 నుంచి రూ.5000 పెనాల్టీ.
31 డిసెంబ‌ర్ 2018
రూ.5000 పెనాల్టీతో ఆల‌స్యంగా రిట‌ర్నులు ఫైలింగ్ చేసేందుకు ఐటీ శాఖ ఇచ్చిన గ‌డువు ఇది.
రూ.5 ల‌క్ష‌ల కంటే త‌క్కువ ఆదాయం ఉన్న‌వారికి రూ.1000 పెనాల్టీ.
ఈ గ‌డువు కూడా మిస్ అయిన‌ట్ల‌యితే రూ.10,000 పెనాల్టీ క‌ట్టాల్సి వ‌స్తుంది.
31 మార్చి 2019
2018-19 మ‌దింపు సంవ‌త్స‌రానికి ఐటీ రిట‌ర్నుల ఫైలింగ్‌కు ఆఖ‌రి గ‌డువు ఇదే.
దీని త‌ర్వాత ఐటీ అధికారులు అనుమతిస్తేనే రిట‌ర్నులు ఫైల్ చేయ‌డానికి వీలుంటుంది.
Read also ఫారం-16 లేకుండా ఐటీ రిట‌ర్నులు ఎలా?
5. మీరు ఏ ఫారం వాడాలి?
మీరు ప్రైవేట్ ట్యాక్స్ ఫైలింగ్ పోర్ట‌ల్ సాయంతో రిట‌ర్నులు ఫైల్ చేస్తున్న‌ట్ల‌యితే అవి వాటంత‌ట అవే స‌రైన ఫారంను సూచిస్తాయి.
ఆదాయ‌పు ప‌న్ను శాఖ పోర్ట‌ల్‌లో మీరే రిట‌ర్నులు ఫైల్ చేస్తుంటే అప్పుడు స‌రైన ఫారం ఎంచుకోవాలి
మీరు నెల‌వారీ జీతానికి ప‌నిచేస్తున్న‌వారు లేదా పెన్ష‌న‌ర్లు అయితే మీకు స‌రైన‌వి ఐటీఆర్1,ఐటీఆర్-2
స్వ‌యం ఉపాధి మార్గాన్ని క‌లిగి ఉన్న‌ట్ల‌యితే మీరు ఐటీఆర్-4ను వాడాల్సి ఉంటుంది. (సుగ‌మ్)
పాన్ కార్డులో ఉన్న‌ట్లే మీ పేరును ఎంట‌ర్ చేయాల‌ని గుర్తుంచుకోండి.
పాన్ కార్డులో ఉన్న‌ట్లు కాకుండా వేరే విధంగా పేరు ఎంట‌ర్ చేస్తే రిట‌ర్నులు ప్రాసెస్ కావు.
దేశంలో ఉన్న ప‌న్ను చెల్లింపుదారులు ఆధార్ నంబ‌రు ఇవ్వాలి.
రిట‌ర్నుల స్థితిని తెలుసుకునేందుకు మీ ఈ-మెయిల్ ఐడీ, మొబైల్ నంబ‌రు ఇవ్వ‌డం మంచిది.
6. 26ఏఎస్ ఫారంలో ఉన్న వాటితో టీడీఎస్ వివ‌రాల‌ను స‌రిచూసుకోండి
రిట‌ర్నుల ఫైలింగ్ స‌మ‌యంలో మీ మొత్తం ఆదాయం ఎంత ఉందో, ఎంత ఆదాయానికి పన్ను వర్తిస్తుందో తెలుసుకొవాలి. దీని కోసం అవ‌స‌ర‌మ‌య్యేది ఫారం నంబర్ 26AS. ఫారం నంబర్ 26ను ట్యాక్స్ క్రెడిట్ స్టేట్‌మెంట్‌గా పేర్కొంటారు.
ఫారం 26ఏఎస్‌లో ఉండే టీడీఎస్... శాల‌రీ స్లిప్‌లో ఉండే టీడీఎస్, ఇంట్రెస్ట్ రేట్ స‌ర్టిఫికెట్ మీద ఎఫ్‌డీల‌పై ఉండే టీడీఎస్ వంటివి స‌రిపోలాయా లేదా చూసుకోవాలి.
7. ఎక్కువ మంది జాగ్ర‌త్త వ‌హించ‌వ‌ల‌సిన‌వి
ఎఫ్‌డీల‌పై వ‌చ్చే వ‌డ్డీ రూ.10,000 వేల వ‌ర‌కూ మిన‌హాయిపు క‌లిగి ఉంది. అంత‌కుమించి వ‌డ్డీ రూపంలో ఆదాయం వ‌స్తుంటే ప‌న్ను క‌ట్టాలి. డిపాజిట్ల‌పై వ‌చ్చే వ‌డ్డీలో 10% వ‌ర‌కూ టీడీఎస్ ఉంటుంది. వ్య‌క్తులు గ‌రిష్ట ట్యాక్స్ శ్లాబులో ఉంటే ఇంకాస్త అద‌న‌పు ప‌న్ను చెల్లించాల్సిందే.
ఒక్కోసారి ఏమవుతుందిలే అనుకొని వ‌డ్డీ రూపంలో వ‌చ్చే ఆదాయం వివ‌రాలు ఎగ్గొడ‌తారు. అలాంట‌ప్పుడు మీరు కొత్త స‌మ‌స్య ఎదుర్కొంటారు. ఫారం 26ఏఎస్ కనుక వ‌డ్డీ ఆదాయంపై టీడీఎస్‌ను పేర్కొని .. మీరు దాన్ని నిర్ల‌క్ష్యం చేసిన‌ట్ల‌యితే ఐటీ శాఖ నోటీసు పంపుతుంది.
మీ ఆదాయంపై అద‌న‌పు ప‌న్ను క‌ట్టాల్సిందిగా మీకు డిమాండ్ నోటీసు అందుతుంది.